
	Retningslinjer for oppfølging av skader, nestenulykker og yrkessykdommer



	Godkjent av:    universitetsdirektør Jan Larsen                                                                      Dato: 21.4.2005


Erstatter: Retningslinjer av 21.2.2002
1. 
FORMÅL OG OMFANG

Disse retningslinjene skal sikre  

· at alle personskader, materielle skader og nestenulykker meldes etter kravene fra myndighetene

· at skaden blir gransket

· at det gjennomføres nødvendige tiltak for å hindre gjentagelse

· erfaringsoverføring til andre miljø for å hindre tilsvarende skader. 

Retningslinjene omfatter 

· skader på personer hvor minst en av følgende er oppfylt:

· det blir nødvendig med førstehjelp eller medisinsk behandling

· det foreligger fare for varig mèn selv om lege ikke er oppsøkt

· hendelsen fører til sykefravær

· materielle skader

· forurensninger

· nestenulykker som under andre forhold kunne ført til skade på personer, materiell eller miljø.

Retningslinjene gjelder både innenfor og utenfor universitetsområdet, og gjelder alle typer arbeid og tjeneste. Ved tvil om disse retningslinjer skal følges, skal spørsmålet tas opp med ansvarlig leder.

2. 
ANSVAR

Studenter, tilsatte og gjesteforskere 

· plikter umiddelbart å melde fra til ansvarlig leder dersom det skjer skade på person, materiell eller miljø, og ved nestenulykker

Ansvarlig leder har ansvar for 

· å varsle internt på UiTø og til myndighetene

· at intern skademelding skrives 

· at kopi av intern skademelding sendes til fakultetsdirektøren (eller den oppgaven er delegert til), vernesjefen, verneombudet og Stakkevollan bedriftshelsetjeneste innen 48 timer

· at ev RTV-blankett skrives og sendes Trygdekontoret der den skadede oppholder seg innen 48 timer 

· at den skadede informeres om rettigheter i Statens pensjonskasse (SPK) gjennom tildeling av brosjyren og skadeskjemaet til SPK 
· at skaden granskes (se her pkt 4.2 om granskning av skader).
Fakultetsdirektør, leder av enhet under styret, avdelingsleder i Sentraladministrasjonen skal sørge for at

· tilsatte, studenter og gjesteforskere får informasjon om retningslinjer for oppfølging av skader og nestenulykker

· nødvendige skjemaer foreligger ved enheten.

Verneombud skal ha kopi av intern skademeldingsskjema.

Arbeidsmiljøutvalget  skal 

· gjennomgå alle rapporter om yrkessykdommer, arbeidsulykker og nestenulykker

· søke å finne årsaken til ulykken eller sykdommen

· se til at arbeidsgiveren treffer tiltak for å hindre gjentakelse.

Personal- og økonomiavdelingen skal

· legge interne meldinger om skader og nestenulykker fram for Arbeidsmiljøutvalget

· kontrollere at nødvendig myndighet er varslet, som Trygdekontor, Statens pensjonskasse, Arbeidstilsynt, politi, eltilsynet

· sørge for at andre aktuelle miljø (fakultet) får informasjon om skader og nestenulykker slik at disse kan iverksette tiltak for å hindre tilsvarende hendelser

· melde dødsfall til Statens Pensjonskasse i forbindelse med erstatningsutbetaling til etterlatte

· føre skadestatistikk, for å vise på hvilke områder arbeidstakerne/studentene er mest utsatt for risiko og hvor verneinnsatsen må prioriteres.

3. 
DEFINISJONER

Ansvarlig leder:
arbeidstaker som har til oppgave å lede eller kontrollere andre arbeidstakere
Enhet:
institutt, avdeling eller seksjon (laveste organisatoriske nivå)

Skade: 
skade på person, materiell eller miljø som er forårsaket av en plutselig og uventet hendelse på arbeidsplassen

Personskade:
skade på person

Alvorlig skade:
personskade som etter arbeidsgivers skjønn vil føre til at personen blir lang tids arbeidsufør

Elskade:
er ulykke som resulterer i personskade som følge av strømgjennomgang eller lysbuer

Yrkessykdom:
sykdom som er forårsaket av hendelse(r) på arbeidsplassen eller av andre forhold ved arbeidet

Materiell skade:
omfattende skade på bygning, inventar eller utstyr

Forurensning:
utslipp av kjemikalier, biologiske materiale eller radioaktivt materiale som ikke er tillatt etter loven
Akutt forurensning:
forurensning av betydning, som inntrer plutselig

Nestenulykke:
uønsket hendelse som under andre forhold kunne ha resultert i skade på person, materiell eller miljø

RTV-blankett 

1A 13-07.05
Rikstrygdeverkets (Trygdekontorets) skjema for melding av yrkesskade eller yrkessykdom som er påført under arbeid på norsk eller utenlandsk landterritorium

RTV-blankett

11.01 B
Rikstrygdeverkets (Trygdekontorets) skjema for melding av yrkesskade eller yrkessykdom som inntreffer på skip eller under fiske/fangst

SPK-skjema:

   Statens pensjonskasse sitt skjema for søknad om økonomisk støtte     ved yrkesskade/yrkessykdom  


4 Rutiner for oppfølging av skader, nestenulykker og yrkessykdommer

4.1
Melding  av skader, nestenulykker og yrkessykdommer

Skader, nestenulykker og yrkessykdommer skal rapporteres internt ved UiTø, og det skal gis melding til myndighetene, avhengig av skadens/nestenulykkens/yrkessykdommens omfang. 

4.1.1 Intern melding

Enheten skal sørge for at alle personskader som oppstår under utførelse av arbeid blir registrert. Det samme gjelder sykdom som en tror er forårsaket av arbeidet eller av forholdene på arbeidsplassen. 

Skjemaet må ikke inneholde medisinske opplysninger av personlig karakter, uten tillatelse fra den opplysningene gjelder. Skjemaet skal være tilgjengelig for Arbeidstilsynet, verneombud, arbeidsmiljøutvalget og verne- og helsepersonalet. Ellers skal arbeidsgiveren bevare taushet om opplysninger i registeret om personlige forhold.

Skjema for intern melding av skader, nestenulykker og yrkessykdommer skal brukes ved:

· Ulykker som medfører fravær eller medisinsk behandling

· Alle skader og uhell som krever førstehjelp

· Skader og uhell hvor det foreligger fare for varig mèn selv om lege ikke er oppsøkt
· Alle materielle skader og/eller miljøskader (for eks brann, utslipp av kjemikalier el l.)

· Alle uønskede hendelser/farlige forhold som kunne ha ført til personskade og/eller skade på materiell og miljø (nestenulykker)

· Ved personskade som følge av strømgjennomgang eller lysbuer (elskade)
Ansvarlig leder har ansvar for at skjema for intern melding av skader og nestulykker fylles ut. Enheten skal  beholde originalen, mens kopi av skademeldingen skal sendes til fakultetsdirektøren (eller den som har fått tildelt oppgaven), vernesjefen, verneombudet og Stakkevollan bedriftshelsetjeneste innen 48 timer.

4.1.2 Melding til Rikstrygdeverket/Trygdekontoret
Alle personskader og sykdommer som krever medisinsk behandling, eller som fører til at person blir arbeidsufør eller ved mistanke om senskade, skal, i tillegg til intern melding, meldes til Trygdekontoret i den kommunen hvor den skadede oppholder seg. Skaden skal også meldes til Trygdekontoret i tilfeller hvor den skadede selv ønsker det.

· Ansvarlig leder er ansvarlig for at skademeldingsblankett IA 13-07.05 (RTV-blankett)X fylles ut og sendes Trygdekontoret snarest og innen 3 dager. Gjenpart sendes den skadede. 

Tromsø trygdekontor: Fredrik Langes gate 9, 9008 Tromsø, telefon: 77 66 44 00.
X Til RTV-blankettens 

· pkt 2: oppgi Universitetets organisasjonsnummer: 97 04 22 528

· pkt 6: oppgi melderens arbeidsadresse eller telefonnummer, til bruk for Trygdekontoret dersom de ønsker flere opplysninger. 

4.1.3 Melding til Statens pensjonskasse

Gjelder kun for de som er innmeldt i Statens pensjonskasse. De som ikke er innmeldt i Statens pensjonskasse må kontakte eget forsikringsselskap.

· Ansvarlig leder er ansvarlig for å informere den skadede om rettigheter i Statens pensjonskasse (SPK) gjennom tildeling av brosjyren og skadeskjemaet til SPK   

· Personalavdelingen i Sentraladministrasjonen skal sende melding til Statens pensjonskasse ved dødsfall i forbindelse med erstatningsutbetaling til etterlatte.
4.1.4 Varsling til politi og til Arbeidstilsynet

· Politiet: Politi: 0 – 112 eller 0 – 77 69 85 00, skal ha melding umiddelbart ved meget alvorlige hendelser. Ved akutt forurensning eller fare for akutt forurensning, skal nærmeste politimyndighet straks varsles.

Arbeidstilsynet: 0 – 77 64 83 00, skal varsles ved alvorlig personskade eller dødsulykke.
Arbeidsgiver plikter å ta telefonisk kontakt med Arbeidstilsynet umiddelbart etter alvorlig ulykke/skade slik at etterforskning raskt kan starte. Alvorlig skade defineres som følgende:

· Hodeskade/hjernerystelse med tap av bevissthet og/eller alvorlig konsekvenser

· Skjelettskade 

· Indre skader (skader på indre organ, for eksempel lunger, nyrer, milt osv.)

· Tap av kroppsdel (amputasjon av legemsdel eller deler av slike)

· Forgiftning (med fare for varig helseskade)

· Bevissthetstap på grunn av arbeidsmiljøfaktorer som for eksempel oksygenmangel

· Forbrenning, frostskade eller etseskade 

· Generell nedkjøling

· Skade som krever sykehusbehandling, unntatt enklere poliklinisk behandling

· Uhell med biologiske faktorer 

· Tilløp til alvorlig ulykke

Ansvarlig leder skal innen 24 timer skriftlig bekrefte varselet til politiet og Arbeidstilsynet, samt sørge for at RTV-skjema fylles ut og sendes Trygdekontoret (se her punkt 4.1.2).

Verneombudet skal ha kopi av bekreftelsen.

4.1.5 Rapportering til andre tilsynsmyndigheter

Ansvarlig leder skal melde:

· Alle skader som er forårsaket av ioniserende stråling skal meldes til Statens strålevern.Skjema

· Elulykker med personskader skal i hvert enkelt tilfelle meldes til Direktoratet for samfunnssikkerhet og beredskap, først over telefon og deretter ved hjelp av skjema HR-130. 

Region Nord: Postboks 217, 9482 Harstad, telefon 77 00 07 50

4.2
Granskning av skader

Alle skader og nestenulykker skal granskes for å finne den virkelige årsakssammenhengen, for deretter å gjennomføre tiltak som kan hindre gjentagelse samt hindre lignende hendelser. Den interne granskingen skal ikke være ”jakten på syndebukken”, men en risikovurdering.

Hvem som skal granske, og hvordan dette skal gjøres, er avhengig av skadens og/ eller nestenulykkens art og alvorlighetsgrad:

	Hendelse
	 Granskning

	Enkel oversiktlig hendelse med små konsekvenser (ikke skadefravær)
	Ansvarlig  leder (leder granskningen) og verneombud gransker hendelsen og finner tiltak for å hindre gjentagelse

	Hendelse med skadefravær og/eller store økonomiske konsekvenser
	Ansvarlig leder (leder granskningen) og verneombud samt vernepersonell og eventuelle fagspesialister gransker hendelsen og finner tiltak for å hindre gjentagelse

	Hendelse med dødsulykke eller alvorlig skade, og/eller større forurensningsmessige konsekvenser
	Politi og Arbeidstilsynet gransker hendelsen


5.
REFERANSER

1. Arbeidsmiljøloven (1977) § 20 og § 21

2. Lov om strålevern og bruk av stråling (2000)
3. Forskrift om vern av arbeidstakerne mot farer ved arbeid med biologiske faktorer (1997) 

4. Genteknologiloven (1993) med forskrifter

5. Forurensningsloven (1981) § 39 

6. Forskrift om behandling av brannfarlig vare (1996) 

7. Forskrift om sikkerhet ved arbeid i og drift av lavspenningsanlegg (1998) § 9 

8. HMS-håndboka kap. 7

9. Beredskapsplaner for UiTø 

6.
VEDLEGG

1. Skjema for intern melding av skader, nestenulykker og yrkessykdommer

2. Skjema for melding av skade til Trygdekontoret (RTV-blankett 1A 13-07.05
3. Skjema til arbeidstilsynet for melding om arbeidsrelatert sykdom eller skade
4. Skjema for melding av skade til Statens pensjonskasse.
5. Skjema for melding av elskade (HR-130)
6. Brosjyre fra Stakkevollan bedriftshelsetjeneste om tiltak ved blodsøl og stikkskader

